
REPUBLIKA HRVATSKA
TRGOVAČKI SUD U RIJECI


Z A P I S N I K
od  15. svibnja 2019. 
Sastavljen kod Trgovačkog suda u Rijeci, radi izjašnjenja o prijedlogu i rasprave o uvjetima za otvaranje stečajnog postupka nad dužnikom NAVITEX društvo s ograničenom odgovornošću za vanjsku i unutarnju trgovinu, prijevoz i usluge, te zastupanje inozemnih tvrtki Gospić, Smiljanska 110, OIB: 48518016252, MBS: 48518016252


OD SUDA PRISUTNI:
Vera Jelenović, sudac
Danijela Fumić, zapisničar

Početak u 9,00 sati.

Utvrđuje se da su na današnje ročište pristupili:
Privremeni stečajni upravitelj: Darko Zorc
Za predlagatelja: nitko, dostava poziva uredna
Za dužnika: Igor Savić odv. u Zagrebu, punomoć u spisu 

Sud je uvidom u prijedlog za stečaj i podnesak Financijske agencije od  25. travnja 2019.  (na listu 30 spisa)  utvrdio kako dužnik ispunjava uvjete za stečaj s obzirom da je nesposoban za plaćanje.
Iz izvješća privremenog stečajnog upravitelja od 2. svibnja 2019. s dopunom istog datuma  za utvrditi je kako dužnik nema imovine dostatne za pokriće troškova stečajnog postupka.
Privremeni stečajni upravitelj ustraje pri navodima iz svog izvješća. 
Na izričit upit suda, dužnikov punomoćnik navodi da je dužnik u pregovorima sa svojim vjerovnicima, te prilaže u spis Sporazum sa najvećim vjerovnikom Allianz Zagreb d.d. Zagreb po kojem su sporazumu prve dvije rate već plaćene i Allianz Zagreb d.d. je obećao, (o čemu je dužnika izvijestio putem e-maila) da će tijekom ovog dana povući svoju osnovu za plaćanje zbog koje je račun dužnika također blokiran.
Punomoćnik dužnika u spis predaje presliku navedenog sporazuma, kao i dokaze o povlačenju osnova za plaćanje od strane Mercedes-benz leasing Hrvatska d.o.o. Zagreb, Croatia osiguranje d.d. Zagreb, kao i dokaz o plaćanju dugova Allianzu Zagreb d.d. Također prilaže u spis Očevidnik o redoslijedu plaćanja sa obračunatom kamatom za dužnika iz kojeg je vidljivo da je najveći dio  dugovanja po kojima je dužnik blokiran dugovanje Allianzu Zagreb d.d. Ostatak čini cca 40.000,00 kn koje će dužnik podmiriti čim Allianz Zagreb d.d. povuče svoje osnove za plaćanje. Moli sud da ne donosi uskoro rješenje o otvaranju i zaključenju stečajnog postupka nad dužnikom jer bi slijedećeg tjedna dužnik trebao izići iz uvjeta za stečaj. 
Sud upućuje prisutne da zbog zakonskih odredbi nije moguće već danas donijeti rješenje o otvaranju i zaključenju stečajnog postupka nad dužnikom. S obzirom da se već jednom odgađalo ovo ročište na duži rok, sud neće ponovno odgoditi raspravljanje na ovom ročištu, ali nema razloga prije lipnja ove godine (s obzirom na stanje u spisu) donositi rješenje o otvaranju i zaključenju stečajnog postupka nad dužnikom.     

Za zaključiti je da bi se troškovi stečajnog postupka mogli podmiriti jedino ako bi netko predujmio (u skladu s navodima privremenog stečajnog upravitelja iz navedenog izvješća) minimalno 58.500,00 kn koji se iznos odnosi na 4.000,00 kn nagrade za rad privremenog stečajnog upravitelja bruto, 5.000,00 kn troškova utvrđenja, procjene i unovčenja dugotrajne imovine, 15.000,00 kn troškova knjigovodstva, 20.000,00 kn troškova sudske naplate potraživanja, 200,00 kn izrade žiga, 100,00 kn promjene podataka u Državnom zavodu za statistiku, 11.500,00 kn otvaranja, vođenja i zatvaranja žiro-računa, 3.000,00 kn troška arhiviranja dokumentacije, 4.000,00 kn administrativnih usluga, 5.000,00 kn materijalnih troškova rada stečajnog upravitelja, te 700,00 kn sudskih i upravnih pristojbi.

Sud donosi

r j e š e n j e

1. Pozivaju se osobe koje imaju pravni interes za provedbom stečajnoga postupka nad dužnikom  NAVITEX društvo s ograničenom odgovornošću za vanjsku i unutarnju trgovinu, prijevoz i usluge, te zastupanje inozemnih tvrtki Gospić, Smiljanska 110, OIB: 48518016252, MBS: 48518016252 da u roku od 15 dana uplate predujam za namirenje troškova prethodnoga i otvorenoga stečajnog postupka u iznosu od 58.500,00 kn na prolazni depozit suda koji se vodi kod Hrvatske poštanske banke d.d. Zagreb broj HR59 2390 0011 3000 0270 3.

1. Ako osobe iz točke I. ovoga rješenja ne predujme traženi iznos, sud će donijeti rješenje o otvaranju i zaključenju stečajnoga postupka nad dužnikom NAVITEX društvo s ograničenom odgovornošću za vanjsku i unutarnju trgovinu, prijevoz i usluge, te zastupanje inozemnih tvrtki Gospić, Smiljanska 110, OIB: 48518016252, MBS: 48518016252.


Obrazloženje

	Predlagatelj je podnio sudu prijedlog za otvaranje stečajnog postupka nad dužnikom NAVITEX društvo s ograničenom odgovornošću za vanjsku i unutarnju trgovinu, prijevoz i usluge, te zastupanje inozemnih tvrtki Gospić, Smiljanska 110, OIB: 48518016252, MBS: 48518016252.
Dana 28. prosinca 2018. doneseno je rješenje ovog suda posl. br. 14. St-646/2018-4 kojim je pokrenut prethodni postupak radi utvrđivanja uvjeta za otvaranje stečajnog postupka nad dužnikom, a 26. veljače 2019. rješenje posl. br. 14. St-646/2018-8 o imenovanju privremenog stečajnog upravitelja Darka Zorca.
Uvidom u prijedlog Financijske agencije za otvaranje stečajnog postupka nad dužnikom i podnesak Financijske agencije od  25. travnja 2019.  (na listu 30 spisa), sud je utvrdio da je dužnik nesposoban za plaćanje, te da su time ispunjeni uvjeti za otvaranje stečajnog postupka iz čl. 4. Stečajnog zakona. Što se tiče imovine, spisu nisu priloženi dokazi o postojanju dužnikove imovine dostatne za pokriće troškova stečajnog postupka, a takvu imovinu nije pronašao ni privremeni stečajni upravitelj.
Prema odredbi članka 132. stavak 1. i 2. Stečajnog zakona (objavljen u NN 71/15), ako prije otvaranja stečajnoga postupka sud utvrdi da imovina dužnika koja bi ušla u stečajnu masu nije dovoljna ni za namirenje troškova toga postupka ili je neznatne vrijednosti, rješenjem će pozvati osobe koje imaju pravni interes za provedbom stečajnoga postupaka da u roku od 15 dana uplate predujam za namirenje troškova prethodnoga i otvorenoga stečajnog postupka. Ako na taj način pozvane osobe ne predujme traženi iznos (u konkretnom slučaju minimalno 58.500,00 kn koji se iznos odnosi na 4.000,00 kn nagrade za rad privremenog stečajnog upravitelja bruto, 5.000,00 kn troškova utvrđenja, procjene i unovčenja dugotrajne imovine, 15.000,00 kn troškova knjigovodstva, 20.000,00 kn troškova sudske naplate potraživanja, 200,00 kn izrade žiga, 100,00 kn promjene podataka u Državnom zavodu za statistiku, 11.500,00 kn otvaranja, vođenja i zatvaranja žiro-računa, 3.000,00 kn troška arhiviranja dokumentacije, 4.000,00 kn administrativnih usluga, 5.000,00 kn materijalnih troškova rada stečajnog upravitelja, te 700,00 kn sudskih i upravnih pristojbi), sud će donijeti rješenje o otvaranju i zaključenju stečajnoga postupka.
Slijedom navedenog, a na temelju citiranih zakonskih odredbi, odlučeno je kao u izreci ovog rješenja.

Rijeka, 15. svibnja 2019. 

                                                                                                        Sudac
                                                                                                 Vera Jelenović 



UPUTA O PRAVNOM LIJEKU:
Protiv  ovog  rješenja nezadovoljna stranka može podnijeti žalbu u roku od 8 dana od   dana primitka istog. Dostava se smatra obavljenom istekom osmoga dana od dana objave pismena na mrežnoj stranici e-Oglasna ploča sudova. Žalba  se podnosi putem ovog  suda u tri  istovjetna primjerka, a o žalbi odlučuje Visoki trgovački sud  Republike  Hrvatske.

Dovršeno u 9,20 sati.

Sudac                      Privremeni stečajni upravitelj


           						Zapisničar            		Stranke   

